google/wiki40b huggingface dataset:
Slaget ved Emsdorf

Slaget ved Emsdorf ble utkjempet 14. juli 1760 under Syvårskrigen i Emsdorf i dagens Hessen i Tyskland, mellom allierte styrker fra Storbritannia, Hannover og Hessen under prinsen av Hessen-Kassel, mot tyske tropper i fransk tjeneste under Marechal de Camp Glaubitz. Det var en del av felttoget for å forstyrre den franske kommunikasjonslinjen ved å erobre Marburg, som var et fransk forsyningslager.
De allierte styrkene besto av seks infanteribataljoner fra Hannover og Hessen, noen jegere fra Hannover, hussarene til Luckner og britiske dragoner. Den franske styrken besto av fem infanteribataljoner fra tyske Anhalt, et husarregiment og noen lette tropper.
De allierte styrkene overrasket i starten den franske leiren, mens de spiste lunsj. De franske husarene flyktet i starten, mens to infanteribataljoner klarte å komme i stilling før de mottok tett ild fra de hessiske bataljonene. Glaubitz sendte en bataljone tilbake til Marburg mens han prøvde å trekke seg tilbake til Kirchhain med resten av styrken. De fleste fluktveiene ble avskåret av Luckner og de lette troppene. De allierte fanget til slutt 1&nbsbp;650 soldater.
Resultatet ble en alliert seier, hovedsakelig på grunn av de britiske dragonene, som fikk store tap og mistet 125 av de totalt 186 tapte soldatene. De klarte derimot ikke å erobre Marburg, som var målet.
Tropisk regnskog

Den tropiske regnskogen er et av de store biomene på landjorda. Den strekker seg i et belte langs ekvator, og har særlig stor utbredelse i Sør-Amerika; noe mindre i Afrika og Sørøst-Asia. De landa som har mest tropisk regnskog er Brasil, Kongo, Indonesia, Malaysia og Peru.
Ved snauhogst og omdanning til jordbruksland blir området utsatt for utvasking av næringsstoffer, og kan på kort tid gå fra høyproduktivt område til skrinn steppe.
Den tropiske regnskogen er det eldste og mest artsrike biomet på jorda. En kan regne med at økosystemene har utvikla seg over en periode på 60 mill. år. Artene i regnskogen er dårlig utforsket, men overslag sier at regnskogen huser over halvparten av jordas arter.

Klima

Nedbøren er jevn gjennom hele året og ligger på over 2000 mm; tørreste måned har ikke under 120 mm. Døgnmiddeltemperaturen ligger på ca. 27° og skifter lite gjennom året.

Jordsmonn

Jordsmonnet er av lateritt-typen, og er sterkt utvasket og næringsfattig. Næringsstoffene i den tropiske regnskogen er bundet i levende og dødt plantemateriale. Omdanningen går hurtig, da det nesten ikke dannes strøsjikt på skogbunnen. Pga. den raske stoffomsetningen er den tropiske regnskogen av de mest produktive på jorda.

Vegetasjon

Vegetasjonen er prega av et stort antall høyvokste, eviggrønne treslag, ofte flere hundre arter pr km². De fleste trærne har en høyde på 25-35 m, og kronetaket er tett og slipper lite lys gjennom. Gjennom det tette kronetaket stikker særskilt høye trær med en overhøyde på 45-50 m opp. Treslag som teak, mahogni, og ibenholt vokser i den tropiske regnskogen.
Pga. lysforholdene er busk- og feltsjiktet lite utvikla, men det finnes en mengde epifytter og klatreplanter (lianer). De fleste trær og større planter har læraktige, mørkegrønne blad.
Floraen av nedbrytere er særlig rik, og består bl.a. av et stort antall mykorrhiza-sopper.

Fauna

Også faunaen er mer artsrik enn i noe annet biom. I trekronene lever et stort antall  fugler og insekter. Under dette fins et rikt utvalg av aper, dovendyr og mindre rovdyr som lever i trærne. Dyrelivet på bakken er noe mindre variert, og teller arter av gnagere, villsvin, maurslukere og små antiloper.
Samfundets Støtter

Samfundets Støtter er et drama av Henrik Ibsen utgitt i 1877. Stykket hadde premiere på Odense Teater, 14. november 1877. Handlingen foregår i konsul Bernicks hus i en mindre, norsk kystby.
Alternativ historie

Alternativ historie er en litteratursjanger som foregår i en oppkonstruert verden hvor historien skiller seg fra vår på et eller flere punkter.  Et eksempel er romanen og senere filmen Fedreland av Robert Harris.  Den foregår i et tenkt, større Berlin kalt Germania etter at Tyskland vant Andre verdenskrig. Forfatteren Robert Conroy er kjent for sine fem alternativhistoriske romaner.
Norske forfattere har bare sjelden skrevet i denne sjangeren. Ett norsk eksempel er Helge Fauskangers roman Fullmåne over Uroba (2009). Fauskangers bruk av sjangren er egentlig satirisk, idet han rett og slett speilvender mye av verdenshistorien: Mayaene oppdaget Europa før Columbus kunne oppdage Amerika, så i moderne tid ligger det selvsagt en nasjon som er nesten identisk med USA i Europa, mens det kontinentet vi kaller Amerika, er blitt "Den gamle verden".
Lavelanet

Etymologi

Navnet «Lavelanet» kommer fra latin avellana, i betydningen «hasselnøtt» («noisette» på fransk).
Nylund skole

Nylund Skole er en barneskole på Storhaug i Stavanger. Da den var ny, ble den i Stavanger Aftenblad omtalt som høyreist og staselig, som en pryd for byen og med vakker arkitektur. Det var Stavanger Cementvarefabriks arkitekt-kontor som hadde utarbeidet tegningene, og byggingen hadde pågått i rundt 1 1/2 år. Skolen åpnet i 1917 og var da 34 meter høy til taket. Skolen besto av to bygg, «Gym-bygget» og det største bygget, med klasserom og administrasjon.
I dag har skolen rundt 450 elever.

Spesielle hendelser

I 1925 ble Nylund-rekorden satt i antall elever. Over 1700 barn var fordelt på morgenskole og ettermiddagsskole.
I 2004/2005 ble det foretatt en omfattende rehabilitering av skolen. 55 millioner kroner ble brukt til en fullstendig rehabilitering, som blant annet omfatter nytt ventilasjonsanlegg, sanitæranlegg, dataanlegg, og utsmykning. I tillegg er det bygget nytt musikkrom, aula og gymsal. Skolens fasade har også gjennomgått endringer i form av et moderne tilbygg i glass, med bro fra hovedbygget til gymsalen. Det ble også installert heis i begge byggene.
Skolen har flere ganger ligget blant de beste skolene i Norge. Stadig reiser studenter og andre folk som arbeider innen skolen fra Oslo for å besøke Nylund, og enkelte ganger fra steder lengre borte, som Troms og Nordland. Nylunds læringsstrategi er delvis hentet fra skoler i Australia.
I julen 2016 ble det kjent at rektor Frøydis M S Anthonsen hadde bestemt at elevene ikke lenger hadde lov til å synge «Deilig er jorden» på skolen og at ordene «nisseunger», «julenissen» og «julen» skulle taes ut av alle julesanger. I ettertid benektet rektor Anthonsen dette og sa at planen kun var et internt arbeidsdokument.
Caledoamblymora

Utbredelse

Arten lever på Ny-Caledonia.
Svein Harald Røine

Karriere

Røine er utdannet siviløkonom og arbeidet i Orkla i 13 år, blant annet i Lilleborg, Stabburet og sist som salgsdirektør i Nidar i syv år. Røine ledet etter dette Altia Corporations fem vinselskaper i Norge (Interbev, Brand Partners, Strøm, Bibendum og Best Buys) og sluttet i 2009 for å starte eget selskap AlltidPositiv. Han er i dag styreleder i dagligvareleverandøren Jensen & co.
Vinteren 2015 gav han ut boken Modig - Finn ditt hverdagsmot på Cappelen Damm.
Klaus Naumann

Karriere

Naumann vokste opp i Bayern. Han startet sin militærtjeneste i Bundeswehr i det daværende Vest-Tyskland i 1958, og ble utdannet artillerioffiser. Han tok generalstabsutdanning ved Führungsakademie der Bundeswehr fra 1970 til 1972. Han kommanderte fra 1977 til 1979 en panserartilleribataljon, og ble deretter avdelingsleder for militærpolitikk, atomstrategi og rustningskontroll ved kontoret til den vesttyske representanten i NATOs militærkomité i Brussel. Han ble forfremmet til oberst i 1981. I 1983 studerte han ved Royal College of Defence Studies i London og fra 1984 til 1986 kommanderte han pansergrenaderbrigade 30 i Ellwangen.
I 1986 ble han forfremmet til brigadegeneral og utnevnt til sjef for planlegging i Forsvarets overkommando, Führungsstab der Streitkräfte. Han ble i 1988 forfremmet til generalmajor og ble sjef for militærpolitikk og operativ ledelse i Forsvarets overkommando, og hadde stillingen til 1991. I 1991 ble han kommanderende general for Bundeswehrs 1. korps.

Forsvarssjef

1. oktober 1991 ble han utnevnt til generalinspektør for Bundeswehr, dvs. Tysklands forsvarssjef, og samtidig forfremmet til full general. Han var da den yngste som hadde blitt utnevnt til stillingen. I hans periode som forsvarssjef gjennomførte Bundeswehr større organisatoriske reformer etter avslutningen av den kalde krigen.

Formann for NATOs militærkomité

I 1994 ble han nominert til engelskmannen Richard Vincents etterfølger som formann for NATOs militærkomité; han tiltrådte 14. februar 1996 og gikk følgelig av som tysk forsvarssjef. Som formann for NATOs militærkomité hadde han en sentral rolle i beslutningene innen NATO som gjaldt Kosovokrigen. Naumann gikk av som formann i 1999 og ble da valgt til president for Clausewitz-selskapet, en militærpolitisk forening med navn etter den kjente militærteoretikeren. Han vitnet senere mot krigsforbryteren Slobodan Milošević i Den internasjonale straffedomstolen i Haag.
Hovlandsnuten Opp 2014

Hovlandsnuten Opp 2015 ble arrangert 14. juni 2014, og var 8. gang dette motbakkeløpet i Sauda ble arrangert. Arrangør var Sauda IL. 
NM i motbakkeløp 2014 var en del av Hovlandsnuten Opp 2014. 
Stian Hovind-Angermund satte ny løyperekord for herrer, med 37:38,1, og slo med det John Sompols rekord fra 2010.
Castlebar

Castlebar (irsk: Caisleán an Bharraigh) er hovedstad i County Mayo i Irland. År 2002 hadde byen totalt 10.287 innbyggere.
Byen har jernbanesamband til Dublin og de nærliggende byene Westport og Ballina. 
Den moderne byen vokste opp rundt slottet til Barry-familien på 1000-tallet og ble senere en engelsk garnisonsby.
Bryne korps

Historie

De første seks årene hadde ikke korpset eget lokale. Men i 1914 fikk divisjonssjef Rasmus Kristoffersen bygget ett lokale med offiserskvarter. Lokalet var i Meierigata og her hadde Frelsesarmeen Bryne sitt tilholdssted frem til 1994 da de flyttet til Vardheivegen.
Under den 2. verdenskrig ble lokalet tatt av den tyske okkupasjonsmakt og brukt som forlegning for tyske offiserer og soldater. Men Frelsesarmeen holdt fortsatt møter. Først i Time sparebank, så hos Hjalmar Thu, så på loftet på "1900 huset" og til slutt i hønsehuset til Jonas Salte på Ree. Det siste ble kalt "Frelsesarken".
Forfatteren Thorvald Tu var med i Bryne korps i sin ungdom, og bevarte en stor kjærlighet til organisasjonen resten av livet.

Frelsesarmeen Bryne i dag

Idag har Frelsesarmeen Bryne korps ca. 120 soldater og ca. 10 tilhørige. Frelsesarmeen Bryne er aktive på mange områder bl.a. så eier Frelsesarmeen Frivillighetssentralen i Time. Høsten 2006 startet Frelsesarmeen Café William som er en kafe for rusmisbrukere, mennesker med psykiske problemer o.l. Her kan hvem som helst komme, få seg en god middag og noen å snakke med.

Frelsesarmeen Brynes korpslokale

Idag ligger Frelsesarmeen i Vardheivegen 4. Dette lokalet ble bygget i 1994. Kjelleretasjen leies ut til Time kommune som driver Brynelunden opne barnehage der.
Hovedetasjen består av hovedsal(møtelokale) en salong, spisesal, kjøkken og kontorer. I loftsetasjen er det egne rom for barne og ungdomsarbeidet, disse blir også leid ut til div. kurs.
Hovedsalen er enkel slik den ofte er i Frelsesarmeens tradisjon. Men de vanlige elementene er der: Frelsesarmeens flagg, talerstol, botsbenk (bønnested) og Frelsesarmeens krone
Worthington gasskraftverk

Worthington gasskraftverk er et varmekraftverk i Greene County, i delstaten Indiana i det østlige USA. Anlegget har en installert produksjonskapasitet på 200 MW fordelt på 4 like store turbiner med effekt på 45 – 61 MW hver, avhengig av sesong. Operatør er energiselskapet Hoosier Energy R.E.C. Co LLC. 
Det stod ferdig utbygd i 2000. Brenselkilden er naturgass.
STS-41-D

Høydepunkt

STS-41-D var den aller første romferden til romfergen Discovery. Romferden ble forsinket med to måneder grunnet tekniske problemer. Det var totalt fire forsøk på å ta av, der de tre første var uten suksess. Discovery transporterte med seg tre kommunikasjonssatellitter i tillegg til solcellepaneler til Den internasjonale romstasjonen (ISS).
Gammelarameisk

Gammelarameisk henviser til et tidligere utviklingsstadium av arameisk, et semittisk språk, i Midtøsten og den fruktbare halvmåne. Gammelarameisk var en del av de nordvestlige semittisk språkgruppene som også omfattet kanaanittiske språk som hebraisk og fønikisk. Gammelarameisk hadde sin sentrale fase da det ble offisielt språk for Akamenide-dynastiet i Perserriket (500 f.Kr.) og ble den dominerende østlige dialekten for handel og diplomati i Mesopotamia, Levanten og oldtidens Egypt.
Gammelarameisk som begrep synes å ha blitt benyttet av en del forfattere som viser til det samme fenomen som er kalt for «oldtidens arameisk» av andre skribenter. Dette har ført til betydelig forvirring, og det er derfor nyttig å diskutere terminologien til to ledende figurer innenfor arameisk forskning, Joseph Fitzmyer og Klaus Beyer, som begge atskiller seg betydelig i sine analyser av ulike epoker av arameisk og således også i deres bruk av begrepet for å beskrive disse periodene.
Nurulasyiqah Binte Mohammad Taha

Karriere

Nurulasyiqah deltok ved Asian Para Games 2008 i Thailand, der hun kom på andreplass av to deltakere. Året etter vant hun National Disability League, der til sammen syv deltakere konkurrerte. 
Ved Asia and South Pacific Boccia Championships 2009, som ble arrangert i Hongkong, fikk hun sølv individuelt. Her tapte hun finalen 0-12 for sørkoreanske Ho-Won Jeong. Singapore deltok også i parkonkurransen i klassen BC3, her kom de på 7.-plass av ni land som deltok. 
I 2010 deltok hun i sitt første VM, da hun deltok i VM i boccia 2010 i Lisboa i Portugal. I gruppespillet vant hun alle sine tre kamper, med total score på 23-4, og gikk videre til sluttspillet. I sluttspillet slo hun til slutt Fernando Ferreira 6-1 i bronsekampen. I parkonkurransen endte Singapore på 10.-plass. Hun kom på 6.-plass ved Asian Para Games 2010 i Guangzhou og 30.-plass ved World Cup 2011, noe som gjorde at hun ved utgangen av 2011 var rangert som nummer 8 i verden i klassen BC3 ved utgangen av 2011.
Ved Paralympiske sommerleker 2012 i London deltok hun individuelt i klassen BC3. Hun ble slått ut av Han-Soo Kim i kvartfinalen, men endte til slutt på 7.-plass, etter å ha slått Armando Costa på tie-break i kampen om syvendeplassen.
The Beginning (Black Eyed Peas-album)

The Beginning er et musikkalbum av musikkgruppen Black Eyed Peas. Albumet ble utgitt ut 26. november 2010 av Universal Music Group. Albumets første singel, «The Time» ble gitt ut 9. november 2010. Den andre singelen. «Just Can't Get Enuogh» ble sluppet 18. februar 2011. Albumet debuterte som nummer 6 på Billboard 200-listen i USA etter at det solgte 119 000 eksemplarer den første uken.
Slåtter fra Hessdalen, Haltdalen og Ålen

Slåtter fra Hessdalen, Haltdalen og Ålen er et musikkalbum utgitt av John Ole Morken i 2008. For albumet ble han nominert til Spellemannprisen 2008.
Versus (Kings of Convenience-album)

Versus er et remix-album med Kings of Convenience, utgitt den 30. oktober 2001.
Amdo (Nagqu)

Amdo (kinesisk: 安多县; pinyin: Ānduō Xiàn; tibetansk: ཨ་མདོ་རྫོང་ ; Wylie: a mdo rdzong) er et fylke i prefekturet Nagqu i Tibet i Folkerepublikken Kina.
Befolkningen var på 32 443 innbyggere i 1999.

Samferdsel

Kinas riksvei 109 løper gjennom området. Den knytter Beijing sammen med Lhasa i Tibet. Den løper vestover fra Beijing via Datong, Yinchuan, Lanzhou og Xining til Golmud før den vender sørvestover mot Lhasa.
Hadia Tajik

Bakgrunn og tidlig arbeid

Tajik er født og oppvokst i Bjørheimsbygd i Strand i Rogaland og har nynorsk som hovedmål. Foreldrene hennes innvandret fra Pakistan i begynnelsen av 1970-årene. Hennes farfar kom fra Den tadsjikiske sosialistiske sovjetrepublikk.
Tajik har en bachelorgrad i journalistikk fra Høgskolen i Stavanger, en mastergrad i menneskerettigheter fra Kingston University i England og en mastergrad i rettsvitenskap fra Universitetet i Oslo.
Hun har arbeidet som journalist i blant annet Aftenposten, VG og Dagbladet samt skrevet kommentarartikler i Morgenbladet og Stavanger Aftenblad. I 2001 var hun redaktør for tekstsamlingen Svart på Hvitt av norske ungdommer med innvandrerbakgrunn.
Hun giftet seg i 2014 med Stefan Heggelund, stortingsrepresentant for Høyre, men de to gikk fra hverandre i 2016.

Politisk arbeid

Tajik ble ansatt i Arbeids- og inkluderingsdepartementet 1. desember 2006 som politisk rådgiver for statsråd Bjarne Håkon Hanssen. Deretter hadde hun et lengre vikariat som politisk rådgiver for statsminister Jens Stoltenberg i 2008, som den yngste ved Statsministerens kontor noensinne, mens politisk rådgiver Mina Gerhardsen var i permisjon. Hun vikarierte også for Eirik Øwre Thorshaug, som var politisk rådgiver for tidligere justisminister Knut Storberget, da Thorshaug hadde et halvt års permisjon. I april 2009 var Tajik tilbake i Arbeids- og inkluderingsdepartementet som politisk rådgiver for sin statsråd Dag Terje Andersen.
Nominasjonskomiteen i Oslo Arbeiderparti foreslo 14. oktober 2008 å innstille Tajik til sjetteplassen på partiets liste til stortingsvalget 2009. Hun erstattet Saera Khan, som hadde trukket seg få dager tidligere. 19. oktober 2008 ble Tajik valgt inn i Arbeidernes ungdomsfylkings sentralstyre. Hun var tidligere politisk nestleder i AUF i Rogaland. Tajik ble i 2009 valgt inn på Stortinget ettersom Arbeiderpartiet fikk seks mandater i Oslo; hun ble medlem av Stortingets kirke-, utdannings- og forskningskomité.
Tajik var medlem av Arbeiderpartiets integreringsutvalg som la fram sin innstilling i 2011. Hun var medlem av Arbeiderpartiets programkomité for 2013–2017, der hun ledet en undergruppe som behandlet velferdsspørsmål. Velferdsutvalgets forslag ble presentert 19. september 2012 og inkluderte blant annet forslag om å oppheve den generelle aldersgrensa på 70 år i arbeidslivet og å redusere visse trygdeytelser for mottakere bosatt i utlandet.
Tajik ble gjenvalgt til Stortinget i 2013 fra Oslo og ble leder av Justiskomiteen.
Tajik ga i 2016 uttrykk for at Norge bør bli en republikk.
Time (magasin)

Omslag

Et utvalg omslag med den berømte røde kanten:
Türbe

Türbe (tyrkisk) er et gravtårn eller gravmonument som ble bygd av seldsjukkene i Iran fra midten av 1000-tallet og som senere kom i bruk i Det osmanske rike. Bygningen etterlignet de seldsjukkiske sylinder- og koniskformede telt og kunne være opptil seksti meter høye.
Uganda Railways Corporation

Uganda Railways Corporation (URC) er et parastatlig selskap som eier jernbanene i Uganda. Selskapet ble dannet i 1977 etter at East African Railways Corporation (EARC) ble delt og URC overtok de delene av jernbaneanleggene som lå i Uganda.
Landets jernbanenett er basert på meterspor, en standard for sporvidde som ble innført etter første verdenskrig da området var en britisk koloni og kolonimakten la anleggene i Uganda inn i EARC. Etter nedleggelsen av EARC, har driften vært skadelidende på grunn av uro, borgerkrig og ineffektiv ledelse i landet. Bare den 8 kilometer lange linjen mellom Kampala og Port Bell og den 190 kilometer hovedbanen fra Kampala til den kenyanske grensen ved Tororo er nå i bruk. 
De siste årene har utsiktene for det ugandiske jernbaneselskapet bedret seg. I 2001 ble det tildelt prisen Worldaware Business Award for å «bidra til økonomisk og sosial utvikling ved å tilby god, bærekraftig og miljøvennlig, komplementerende infrastruktur». Dokumentet Uganda Railways Update Report gir detaljert informasjon om ledelsens forbedringer.

Sørafrikansk engasjement

I 2005 fikk det sørafrikanske konsortium|konsortiet Rift Valley Railways Consortium (RVRC) konsesjon til å drive både URC og selskapet Kenya Railways i nabolandet.
Ifølge den opprinnelige tidsplanen skulle RVRC ta over driften 1. august 2006. 28. juli 2006 rapporterte East African Standard at overtakelsen var utsatt til 1. november 2006. Overtakelsen fant sted i november og tidsrammen for avtalen er 25 år.  
Robert E. Mortensen, som har 30 års erfaring fra selskapet Conrail og som også ledet jernbaneutviklingsselskapet (Railroad Development Corporation) som drev med jernbaneutbygging i Mosambik og Malawi, var administrerende direktør i URC fra august 2006 til oktober samme år. Han ledet så den ugandiske delen av RVRC, Rift Valley Railways Uganda Limited som fikk jernbanekonsesjonen. 
I oktober 2009 annonserte det australske selskapet Toll Holdings at det hadde inngått en avtale om å drive jernbanene i Kenya og Uganda og erstatte RVRC. Konsortiet hadde blitt kritisert for fallende godstrafikk i de to årene etter overtakelsen. RVRC på sin side hevder at nedgangen skyldes at infrastrukturen var i dårlig stand samt ødeleggelsene under opptøyene i Kenya 2007–2008. Etter overtagelsen ledes virksomheten av folk fra Tolls datterselskap, Patrick Defence Logistics.

Kenyaopptøyene

Opptøyene medførte ødeleggelser som blokkerte og delvis ødela jernbaneforbindelsen mellom Kenya og Uganda. Dette fikk store økonomiske konsekvenser for Uganda som tapte inntekter og ble påført betydelige, finansielle tap.

Andre hendelser

I 1989 drepte ugandiske regjeringssoldater 60 sivile i en massakre på Mukura jernbanestasjon.
Megaceras morpheus

Utseende

En stor, (ca. 45 millimeter), blank, brunsvart hornbille. Hannen har et kraftig horn i pannen og to horn på pronotum, som er høyt hvelvet, for det meste svært blankt men med et parti med kraftig, stripet mikroskulptur på hver side. For-leggen (protibia) har tre tenner. Hunnen er blank, uten horn med med et par små knøler på pronotum, område foran disse med kraftig, tverrmasket mikrioskulptur. Dekkvingene er glatte og blanke.

Levevis

Lite er kjent om biologien til disse billene. De fleste av artene er tilsynelatende sjeldne, og lever i løvskog. De voksne billene er nattaktive. Larvene utvikler seg mest sannsynlig i råtne stokker.

Utbredelse

Arten er vidt utbredt, fra Honduras i nord til Argentina i sør.
Hansadagene

Hansadagene var opprinnelig det øverste organet for Hansaforbundet. Det var en nokså løs organisasjon, uten faste møter og uten egentlig juridisk makt. Men den som ikke fulgte opp vedtak kunne bli ekskludert fra forbundet. Hansaforbundet ble administrert fra Lübeck. Den første Hansadagen ble trolig holdt i 1356, og den siste i 1669. Da var allerede forbundet sterkt svekket. Forbundet ble fra da av administrert av Lübeck, Hamburg og Bremen i fellesskap.
I moderne tid er Hansadagene tatt opp igjen som et fellesarrangement mellom ca 100 tidligere hansabyer. Arrangementet består av seminarer og konferanser, markeder og kulturinnslag. De første moderne hansadagene ble holdt i 1980. Arrangementet er i ferd med å få en fastere form med utgangspunkt i et moderne Hansaforbund med Lübeck igjen som førende by. Bergen har jevnlig deltatt på arrangementene for å fremme byens næringsinteresser og å promotere Bergen som reisemål, og sto som arrangør i 1996. I et par dager var byen preget av et stort marked, seminarer, og kulturinnslag, der spesielt Bergen Byspills fire forestillinger ble lagt merke til. 
Byen arrangerer Hansadager igjen i 2016.
Informasjon om Hansadagene i 1996 finnes først og fremst i arrangementskomiteens arkiv, oppbevaret ved Bergen Byarkiv.
My Number One

Eurovision Song Contest

Hellas debuterte i konkurransen i 1974 og det skulle gå over 30 år før landet fikk sin første seier. Elena Paparizou hadde tidligere deltatt for Hellas i 2001, som en del av duoen Antique. De ble nummer tre med sangen «(I Would) Die for You». 
Den greske kringkasteren ERT hadde på forhånd besluttet at Paparizou skulle representere Hellas i Eurovision Song Contest. I den nasjonale finalen 2. mars sang hun tre sanger, og «My Number One» vant avstemningen med to tredeler av stemmene. Sangen ble dermed landets bidrag til Eurovision Song Contest 2005 i Kiev.
Etter tredjeplassen året før var Hellas direktekvalifisert til finalen lørdag 21. mai 2005. «My Number One» var det 19. av 24 bidrag ut på scenen. På forhånd var Hellas blant de største favorittene, men i begynnelsen av avstemningen lå landet langt unna toppen. Først et stykke ut i avstemningen gikk Hellas opp i ledelsen og beholdt den til siste slutt. Sangen fikk 230 poeng, 50 poeng mindre enn Ukrainas vinnerlåt året før. Samtidig fikk «My Number One» hele ti 12-poengere. Norge ga bare 4 poeng til Hellas.